

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 20.jūnijā **Nr.387**

(prot. Nr.23, 5.§)

#### 

**Par grozījumiem Daugavpils pilsētas domes 2018.gada 13.decembra**

**lēmumā Nr.666 „Par atbalstu projektam „Infrastruktūras pielāgošana deinstitucionalizācijas plāna īstenošanai””**

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2016. gada 20.decembra noteikumiem Nr. 871 “Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai integrācijai sabiedrībā” 9.3.1.1. pasākuma „Pakalpojumu infrastruktūras attīstība deinstitucionalizācijas plānu īstenošanai” pirmās un otrās projektu iesniegumu atlases kārtas īstenošanas noteikumi”, Daugavpils pilsētas domes Attīstības komitejas 2019.gada 20.jūnija atzinumu, Daugavpils pilsētas domes Finanšu komitejas sēdes 2019.gada 20.jūnija atzinumu, atklāti balsojot: PAR – 9 (R.Eigims, A.Elksniņš, A.Gržibovskis, L.Jankovska, N.Kožanova, M.Lavrenovs, I.Prelatovs, H.Soldatjonoka A.Zdanovskis), PRET – nav, ATTURAS – 1(V.Kononovs) **Daugavpils pilsētas dome** **nolemj:**

## 1. Izdarīt šādus grozījumus Daugavpils pilsētas domes 2018.gada 13.decembra lēmumā Nr.666 „Par atbalstu projektam „Infrastruktūras pielāgošana deinstitucionalizācijas plāna īstenošanai””:

1.1. Lēmuma pielikumā „Projekta „Infrastruktūras pielāgošana deinstitucionalizācijas plāna īstenošanai” apraksts”, sadaļā „Projekta izmaksas”:

1.1.1. aiz vārdiem “Projekta kopējās izmaksas” aizstāt skaitli „1 418 924,00” ar skaitli „1 745 357,04 EUR”;

1.1.2. svītrot vārdus un skaitļus „Attiecināmās izmaksas 1 296 926,00 EUR”;

1.1.3. vārdus un skaitļus „ERAF 85% - 1 102 387,10 EUR” aizstāt ar vārdiem un skaitļiem „ERAF 63.16% - 1 102 387,10” un papildināt ar vārdiem un skaitļiem” (t.sk. snieguma rezerves priekšfinansējums 73 409,40 EUR)”;

1.1.4. aiz vārdiem „Valsts pašvaldības dotācija 4,5%” aizstāt skaitli „4,5%” ar skaitli „3,34%”;

1.1.5.aiz vārdiem un skaitļiem „Pašvaldības finansējums 10,5 %” aizstāt skaitli „10,5%” ar skaitli „33,5%” un skaitli „136 177,23” ar skaitli „584 608,27” .

1.1.6. svītrot vārdus un skaitļus „Neattiecināmās izmaksas – 121 998,00 EUR”.

Pielikumā: Projekta **„**Infrastruktūras pielāgošana deinstitucionalizācijas plāna īstenošanai”

apraksts.

Domes priekšsēdētājs *(personiskais paraksts)* A.Elksniņš

Pielikums

Daugavpils pilsētas domes

2019.gada 20.jūnija

lēmumam Nr.587

**Projekta „Infrastruktūras pielāgošana deinstitucionalizācijas plāna īstenošanai”** **apraksts**

|  |  |
| --- | --- |
| **Projekta pieteicējs:** | Daugavpils pilsētas dome |
| **Projekta ilgums:** | 24 mēneši no vienošanās par projekta īstenošanu noslēgšanas brīža |
| **Projekta mērķis:** | Sekmēt sabiedrībā balstītu sociālo pakalpojumu infrastruktūras izveidi un attīstību Daugavpils pilsētas pašvaldībā saskaņā ar Latgales Plānošanas reģiona deinstitucionalizācijas plānu. |
| **Projekta izmaksas:** | **Projekta kopējās izmaksas 1 745 357.04** EUR**,** no tiem:  **ERAF 63,16% -** 1 102 387.10 EUR (t.sk. snieguma rezerves priekšfinansējums 73 409.40 EUR);  **Valsts budžeta dotācija 3,34%** - 58 361.67EUR;  **Pašvaldības finansējums 33,50%** - 584 608,27 EUR. |
| **Projekta galvenās aktivitātes:** | 1. Pamatojošās tehniskās dokumentācijas izstrāde, t.sk. būvekspertīzes veikšana;  2. Ģimeniskai videi pietuvinātas infrastruktūras pārbūve ārpusģimenes aprūpē esošiem bērniem ārpus institūcijas:  2.1. ēkas infrastruktūras (Komandanta ielā 3, Daugavpilī, Cietokšņa mikrorajons) pielāgošana t.sk. ar nepieciešamajiem inženiertīkliem, ģimeniskai videi pietuvināta „3x8’’ pakalpojuma sniegšanai, vides pieejamības nodrošināšana un materiāltehniskās bāzes nodrošināšana pakalpojumam;  2.2. daudzdzīvokļu mājas dzīvokļu pielāgošana „Jauniešu mājas” pakalpojuma sniegšanai un materiāltehniskās bāzes nodrošināšana pakalpojumam.  3. Sabiedrībā balstītu sociālās rehabilitācijas pakalpojumu infrastruktūras izveide bērniem ar funkcionālajiem traucējumiem ( turpmāk – FT):  3.1. ”Bērnu nama- patversme ”Priedīte””, Turaidas ielā 36, Daugavpilī, Jauno Stropu mikrorajons - ēkas infrastruktūras pielāgošana, vides pieejamības nodrošināšana, lifta izbūve Daudzfunkcionālā sociālo pakalpojumu centra izveidei („Atelpas brīža, Dienas aprūpes centra bērniem ar FT un sociālās rehabilitācijas pakalpojumu sniegšanai).  4. Sabiedrībā balstītu pakalpojumu sniegšanai personām ar garīga rakstura traucējumiem:  4.1. esošās ēkas (Arhitektu ielā 21, Daugavpilī, Ķīmiķu mikrorajons) ēkas pirmā stāva iekštelpu (bijušās virtuves telpu, galdniecības telpas un divu neizmatoto telpu) atjaunošana.  Teritorijas labiekārtošana un vides pieejamības nodrošināšana (Mākslas paviljona, Vasaras terases, sajūtu takas, sporta laukuma izbūve un labiekārtošana ar nepieciešamajiem inženiertīkliem). Materiāltehniskās bāzes nodrošināšana pakalpojuma kvalitatīvai sniegšanai;  4.2. daudzdzīvokļu mājas dzīvokļu pielāgošana ”Grupu dzīvokļa’’ pakalpojuma sniegšanai ar nepieciešamajiem inženiertehniskajiem risinājumiem un materiāltehniskās bāzes nodrošināšana pakalpojumam.  5. Autoruzraudzības un būvuzraudzības pakalpojumu sniegšana saskaņā ar spēkā esošajiem LR būvnormatīviem.  6. Projekta publicitātes nodrošināšana. |
| **Sasniedzamais rezultāts:** | Realizējot projektu un attīstot infrastruktūru, SAM 9.2.2.1 pasākuma „Deinstitucionalizācija” ietvaros mērķa grupas:  - 20 bērni pāries no valsts ilgstošas sociālās aprūpes institūcijas uz dzīvi pašvaldībā, saņemot ģimeniski videi pietuvinātu „3x8” pakalpojumu, Komandanta ielā 3,  - 46 bērni ar FT un arī bērnu likumiskie pārstāvji vai audžuģimenes saņems sabiedrībā balstītus sociālos pakalpojumus Daudzfunkcionālajā sociālo pakalpojumu centrā, Turaidas ielā 36,  - 10 jaunieši pāries no valsts ilgstošas sociālās aprūpes institūcijas uz dzīvi pašvaldībā, saņemot ģimeniski videi pietuvinātu „Jauniešu mājas” pakalpojumu,  - 12 personas ar GRT pāries no valsts ilgstošas sociālās aprūpes institūcijas uz dzīvi pašvaldībā, saņemot ģimeniski videi pietuvinātu „Grupu dzīvokļa’’ pakalpojumu,  - 27 personas ar GRT, SAM 9.2.2.1 pasākuma „Deinstitucionalizācijas” ietvaros, kuras dzīvo pašvaldībā un līdz šim nav saņēmušas nevienu sabiedrībā balstītu sociālo pakalpojumu turpmāk saņems jaunus vai saskaņā ar projekta ietvaros izstrādātajiem individuālajiem atbalsta plāniem papildinošus sabiedrībā balstītus sociālos pakalpojumus pēc attiecīgās sabiedrībā balstītu sociālo pakalpojumu infrastruktūras izveides Arhitektu ielā 21. |
| **Projekta īstenošanas vieta:** | Daugavpils: Komandanta iela 3,Turaidas iela 36, Arhitektu iela 21, Viršu iela 46-84, Viršu iela 46-90, Viršu iela 48-98, Poligona iela 58-46, Poligona iela 58-49, Poligona iela 58-55, Poligona iela 48-78. |

Domes priekšsēdētājs A.Elksniņš